درب اللبانه هيا مجره حلزونية الشكل. مجرة درب اللبانه على شكل قرص و بتدور حوالين نفسها مره كل 250 مليون سنه. درب اللبانه فيها الشمس و الأرض، و بقية المجموعة الشمسية. فيها كمان كوكبات زى كورونا بورياليس و هيركوليس، و الاسد و العدرا. اسم المجره جاى من كلمة لبن. التسميه بالانجليزى: The Milky Way هيا المستعمله فى لغات كتير و هيا جايه من تعبير يونانى هو γαλαξίας κύκλος جالاكسيا كيكلوس و معناه الدايره اللبنيه. مقاله مفصله: مجره الكوكبه هيا مجموعه من النجوم اللى بتكون شكل او صوره و هيا مجال الكره السماويه اللى المجره جزء منها. الانزياح الأحمر هو زياده طول الموجه الكهرومغناطيسيه الى جايه لينا من المجره بسبب سرعه ابتعادها عننا. السرعه الشعاعيه هيا سرعه الجرم الفضائى فى اتجاه الراصد و بتنقاس بالانزياح الاحمر. المطلع المستقيم هوا الزاويه المحصوره بين الدايره الساعيه لجرم سماوى و الدايره الساعيه لنقطة الاعتدال الربيعى. المطلع المستقيم ممكن يتقاس بقوس دايره الاستواء السماويه من نقطه الاعتدال الربيعى لحد نقطه تقاطع الدايره الساعيه لجرم سماوى مع دايره الاستواء السماويه. الميل هوا المكافئ الفلكى لخط العرض و بيتقس بقيمة الزاويه بين أي جسم سماوى وخط الاستواء السماوى.